Simon Bendall

Simon Bendall, nado en 1937 e finado o 26 de xullo de 2019, foi un numismático inglés considerado unha autoridade na moeda bizantina."Bendall, Simon". En Coins Weekly. 21 de febreiro de 2018.Morrison, C. (2019). "Décès de Simon Bendall (1937-2019)". Société française de numismatique."Anthony Simon Bendall". En Floreat 20. Obituary Supplement. Páxina 1. Cheltonian Society.

Bendall é autor da primeira obra de referencia acerca das cuñaxes do Imperio de Trebisonda.Véxase (2015) en "Publicacións: Monografías".

 Traxectoria 
Simon Bendall comezou a súa colección de moedas na súa adolescencia, en 1953, logo de atopar unha moeda romana, e ese foi o comezo dunha vida académica dedicada ao estudo e á investigación sobre a moeda antiga.  

Tras cursar a educación primaria e a secundaria no Cheltenham College (1945-1956), en Gloucestershire, cumpriu o seu servizo militar na Artillaría Real (1956-1958), unha parte del en Dortmund,  Alemaña, e despois realizou os seus estudos superiores no Instituto de Arqueoloxía da Universidade de Londres (1962-1965) ao mesmo tempo que traballaba no departamento de numismática da compañía Spink & Son (1959-1965). 

Logo deste período, Bendall traballou como especialista en diversos comercios deste xénero, como A. H. Baldwin (1967-1987), en Londres, e Numismatic Fine Arts, nos Ánxeles (1987-1988), e en 1998 foi o responsable do catálogo da primeira venda de moedas bizantinas de ouro da colección Nelson Bunker Hunt, para a casa de poxas Sotheby’s, de Nova York. Finalmente, na década de 2000 reincorporouse a Spink & Son en Londres, desde 2006 ata a súa xubilación en 2010. 

Entre outros recoñecementos por parte de entidades académicas e asociativas do seu sector, Bendall foi elixido membro da Sociedade de Anticuarios de Londres, en 1985, e tamén membro honorario da Société française de numismatique en 1996 e da Royal Numismatic Society en 2010"Honorary Fellowship". The Royal Numismatic Society.. 

A súa colección de moeda bizantina foi roubada no seu domicilio londiniense en febreiro de 2018."Simon Bendall Collection of Bizantine coins stolen". En Coins Weekly. 21 de febreiro de 2018. Pola súa banda, a súa biblioteca especializada foi vendida en poxa pública pola compañía Bartolami Fine Arts, de Londres, en abril de 2020."The Numismatic Library of Simon Bendall at Auction". En Coins Weekly. 

 Publicacións 
Bendall publicou un bo número de monografías acerca dos pesos e das moedas do Imperio Bizantino, así como máis de 200 artigos sobre numismática, historia militar e xoiaría. Esta é unha escolma das súas obras máis representativas:"Bendall, S. (Simon)". WorldCat Identities."Bendall, Simon ". Digital Library Numis.

 Artigos 
 (1979). "‘Un trésor de ducats d’imitation au nom d’Andréa Dandolo (1343-1354)" (con Cécile Morrisson). En Revue Numismatique. 21. Páxinas 176-193. Société française de numismatique.
 (1979). "The coinage of Trebizond under Isaac II (A.D. 1185-95)". En American Numismatic Society Museum Notes, 24. Páxinas 213-217.

 (1982). "Palaeologan gold coins from the mint of Thessalonica". En Schweizer Münzblätter. 32. Páxinas 15-21.

 (1991). "The coinage of Constantine XI". En Revue Numismatique. 33. Páxinas p. 134-142. Société française de numismatique.

 (2003). "The Byzantine coinage of the mint of Jerusalem". En Revue Numismatique. 159. Páxinas 307-322. Société française de numismatique.

 Monografías 
 (1970): A Billon trachy of John Ducas : emperor, and John Connenus-Ducas, despot (con M. F. Hendy). Les Belles Letres, París.
 (1974). The billon trachea of Michael VIII Palaeologus, 1258-1282 (con P. J. Donald). Baldwin, Londres.
 (1977). The Mardin hoard: Islamic countermarks on Byzantine folles. Baldwin, Londres.
 (1979). The Later Palaeologan Coinage: 1282-1453 (con P. J. Donald). Baldwin, Londres. ISBN 978-0906919026
 (1987). Byzantine Coins and their Values (con D. Sear e M. Dennis O'Hara). Seaby, Londres. ISBN 9780900652714
 (1988). A Private Collection of Palaeologan Coins. Wolverhampton.
 (1996). Byzantine Weights: An Introduction. Lennox Gallery, Londres. ISBN 9780952864707
 (2015). An Introduction to the Coinage of the Empire of Trebizond. Spink, Londres.

 Notas 

 Véxase tamén 

 Bibliografía 
 Kampmann, U. (2019). "Simon Bendall (1937-2019)". En Coins Weekly. 25 de xullo.

 Ligazóns externas 
 The Numismatic Library of Simon Bendall (1937-2019)

Categoría:Nados en 1937
Categoría:Finados en 2019
Categoría:Numismáticos do Reino Unido
Categoría:Coleccionistas
Categoría:Alumnos do University College London
Categoría:Membros da Sociedade Francesa de Numismática
Categoría:Membros da Sociedade de Anticuarios de Londres
Categoría:Personalidades sen imaxes